Protokoll styremøte Steinkjer idrettsråd
14. oktober kl 1900 til 2100 v/Beitstad frivillighetssentral

Tilstede; Lars Stokke, Trond Sakshaug, Jan Terje Mathisen, Grete Folden, Benthe Asp, Bente Markhus, Marit Moe, Harald Fossvik, Jon Ivar Hovd
Forfall: Halfdan Ludvigsen
Fra Steinkjer kommune: Anne Berit Lein

Saker:
Sak 33/20 Utsjekk oppfølging av protokoll fra styremøte av 080920
Vedtak:
Steinkjer idrettsråd godkjenner protokollen av 8/9-20. 
Saksframlegg:
Protokoll fra møtet 080920: http://www.xn--steinkjeridrettsrd-lub.no/p/52289/2020
Sak 34/20 Tildeling av kommunale aktivitetsmidler på kr 100 000
Vedtak:
Steinkjer Idrettsråd har gått gjennom søknadene, i alt 8 stk, og fordelt de tilgjengelige midlene kr 100000,-. Se vedlagte skjema. 
Saksframstilling:
Dokumentene knyttet til saken blir sendt styrets medlemmer i forkant av møtet.
Sak 35/20 Idrettens stormøte 2020
Vedtak:
Stormøte leder Jan Terje Mathisen ledet oss gjennom planen for stormøtet. Styremøtet bidrog med å beslutte: 
En påminnelse om påmelding sendes idrettslagene og næringslivet ved Steinkjer Næringsforum, og kommunen. Ved møtets start er det 25 påmeldte. 
Planlagt gjennomføring; 
Rekkefølge innhold
1. Velkommen etc ved leder Idrettsrådet
2. Kommunens arbeid med anleggsutvikling ved ordfører
3. Idrettsrådets Handlingsplan v/Idrettsrådsleder Marit Moe
4. Pølsa motiveringsforedrag v/ ØPettersen
Idrettsrådet er arrangør av møtet og stiller 5 personer som medhjelpere i fht smittevern, innslepp etc. 
Saksframstilling:
10. november arrangerer idrettsrådet Idrettens stormøte. Intensjonen med Stormøtet 2020 er å samle idrettene, skape motivasjon og engasjement for Steinkjeridretten. Gjennom felles opplevelser skapes også interesse og behov for samarbeid på tvers av idretter. Årets felles opplevelse er foredrag med Øystein Pettersen, "Hvem vil du være?". Idrettslagene har fått anledning til å melde på inntil 2 personer hver. Søknadsfristen går ut 15. oktober. Kommunen har fått invitasjon. Er det plass for å invitere inn næringslivet, andre? Styret må foreta en fordeling av det praktiske arbeidet rundt gjennomføringen av arrangementet. Skal kommunen inviteres til å si noe om anleggsplanen? Skal vi bruke arenaen til det idrettspolitiske handlingsprogrammet vårt? Annet? 
Sak 36/20 Innspill kommuneplanens samfunnsdel
Vedtak:
[bookmark: _GoBack]Steinkjer idrettsråd har gitt innspill til kommuneplanen gjennom et prosessarbeid i styremøte, ledet av ordfører Anne Berit Lein.
Saksframstilling:
Steinkjer kommune v/prosessleder leder oss igjennom ei økt, der idrettsrådet kommer med sine innspill på vegne av idretten i Steinkjer. 
Orienteringssaker
Sak 17/20 Samarbeidsavtale mellom Steinkjer kommune og Steinkjer idrettsråd
Vedtak:
Steinkjer idrettsråd tar saken om samarbeidsavtale mellom kommunen og idrettsrådet, til orientering.
Saksframstilling:
Den inngåtte avtalen følger vedlagt.

Harald Fossvik, sekretær

